FI Euroopan unionin virallinen lehti L 129/3

KOMISSION ASETUS (EU) N:o 459/2010,

annettu 27 toukokuuta 2010,

Euroopan parlamentin ja neuvoston asetuksen (EY) N:o 396/2005 liitteiden II, III ja IV muuttamisesta siltä osin kuin on kyse tiettyjen torjunta-aineiden jäämien enimmäismääristä tietyissä tuotteissa tai niiden pinnalla

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta 23 päivänä helmikuuta 2005 annetun Euroopan parlamentin ja neuvoston asetuksen (EY) N:o 396/2005 (1) ja erityisesti sen 5 artiklan 1 kohdan ja 14 artiklan 1 kohdan

sekä katsoo seuraavaa:

(1) Atsoksistrobiinin, kypermetriinin, indoksakarbin, isoksaflutolin, etefonin, fenitrotionin, lambda-syhalotriinin, metomyylin, profenofossin, pyraklostrobiinin, tiaklopridin, triadimefonin, triadimenolin ja trifloksistrobiinin jäämien enimmäismäärät (MRL) vahvistettiin asetuksen (EY) N:o 396/2005 liitteessä II ja liitteessä III olevassa B osassa. Aminopyralidin, boskalidin, buprofetsiinin, kloroantraniiliprolin, syprodiniilin, difenokonatsolin, flusilatsolin, fosetyylin, imidaklopridin, mandipropamidin, metatsakloorin, protiokonatsolin, spinetoramin, spirotetramaatin, rikin ja tebukonatsolin jäämien enimmäismäärät (MRL) vahvistettiin asetuksen (EY) N:o 396/2005 liitteessä III olevassa A osassa.

(2) Atsoksistrobiinia tehoaineena sisältävän kasvinsuojeluaineen käyttöä lanttuihin koskevan, kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (2) mukaisen hyväksymismenettelyn yhteydessä tehtiin asetuksen (EY) N:o 396/2005 6 artiklan 1 kohdan mukainen hakemus voimassa olevien jäämien enimmäismäärien muuttamiseksi.

(3) Aminopyralidin osalta tällainen hakemus tehtiin sen käytöstä laidunmaihin. Kyseisen hakemuksen huomioon ottamiseksi on tarpeen muuttaa voimassa olevaa jäämien enimmäismäärää naudanmunuaisen osalta, sillä laidunmaasta torjunta-ainetta joutuu nautojen ruoansulatukseen. Boskalidin osalta tällainen hakemus tehtiin sen käytöstä pikkukurkkuihin ja kesäkurpitsoihin. Syprodiniilin osalta tällainen hakemus tehtiin sen käytöstä juuriselleriin. Difenokonatsolin osalta tällainen hakemus tehtiin sen käytöstä fenkoliin, persiljaan, yrttiselleriin ja maustekirveliin. Indoksakarbin osalta tällainen hakemus tehtiin sen käytöstä kirsikoihin ja sokerijuurikkaisiin. Isoksaflutolin osalta tällainen hakemus tehtiin jäämien määritelmän muuttamiseksi. Fosetyylin osalta tällainen hakemus tehtiin sen käytöstä retiiseihin. Lambda-syhalotriinin osalta tällainen hakemus tehtiin sen käytöstä latva-artisokkaan ja viinimarjoihin. Metatsakloorin osalta tällainen hakemus tehtiin sen käytöstä rypsiin, lehtikaaliin, keräkaaliin, lanttuihin, nauriisiin ja viljakasveihin. Kyseisen hakemuksen huomioon ottamiseksi on tarpeen muuttaa voimassa olevia jäämien enimmäismääriä naudan-, lampaan- ja vuohenmaksan osalta, sillä rypsiä, lehtikaalia, keräkaalia, lanttua, naurista ja viljakasveja käytetään rehuna ja jäämiä voi joutua mainittujen eläinten rehuun. Lisäksi on tarpeen muuttaa eläintuotteissa esiintyvien jäämien määritelmää. Pyraklostrobiinin osalta tällainen hakemus tehtiin sen käytöstä punajuureen, pikkukurkkuihin ja kesäkurpitsoihin. Spirotetramaatin osalta tällainen hakemus tehtiin sen käytöstä luumuihin ja kirsikoihin. Tebukonatsolin osalta tällainen hakemus tehtiin sen käytöstä lanttuihin ja nauriisiin. Tiaklopridin osalta tällainen hakemus tehtiin sen käytöstä vuonankaaliin, selleriin ja fenkoliin. Trifloksistrobiinin osalta tällainen hakemus tehtiin sen käytöstä palsternakkoihin, juuripersiljaan, kaurajuuriin, lanttuihin ja nauriisiin.

(4) Asetuksen (EY) N:o 396/2005 6 artiklan 2 ja 4 kohdan mukaisesti tehtiin hakemukset spinetoramin käytöstä persikoihin (mukaan lukien nektariinit) ja aprikooseihin. Spinetoramin käytön hyväksyminen persikoihin, nektariineihin ja aprikooseihin Etelä-Afrikassa, Argentiinassa, Chilessä, Uusi-Seelannissa ja Israelissa johtaa asetuksen (EY) N:o 396/2005 liitteessä III vahvistettuja jäämien enimmäismääriä korkeampiin jäämiin. Korkeampi jäämien enimmäismäärä on tarpeen, jotta vältetään persikoiden, nektariinien ja aprikoosien tuontia koskevat kaupan esteet.

(5) Asianomaiset jäsenvaltiot arvioivat nämä hakemukset asetuksen (EY) N:o 396/2005 8 artiklan mukaisesti, ja arviointiraportit toimitettiin komissiolle.

(6) Euroopan elintarviketurvallisuusviranomainen, jäljempänä ‘elintarviketurvallisuusviranomainen’, tutki hakemukset ja arviointiraportit ja tarkasteli etenkin kuluttajille ja tarpeen mukaan eläimille aiheutuvia riskejä ja antoi perustellut lausunnot (3) ehdotetuista jäämien enimmäismääristä. Se toimitti lausunnot komissiolle ja jäsenvaltioille sekä asetti ne yleisesti saataville.

(7) Elintarviketurvallisuusviranomainen päätteli perustelluissa lausunnoissaan, että kaikki toimitettavia tietoja koskevat vaatimukset täyttyivät ja että hakijoiden pyytämät muutokset jäämien enimmäismääriin olivat kuluttajien turvallisuuden kannalta hyväksyttäviä 27 erityiselle kuluttajaryhmälle Euroopassa tehdyn kuluttajien altistumisen arvioinnin perusteella. Elintarviketurvallisuusviranomainen otti huomioon aineiden toksikologisia ominaisuuksia koskevat uusimmat tiedot. Näitä aineita mahdollisesti sisältävien elintarvikkeiden kulutuksesta johtuva elinikäinen altistuminen näille aineille taikka asianomaisten kasvien erittäin suuresta kulutuksesta johtuva lyhytaikainen altistuminen eivät kumpikaan osoita, että hyväksyttävä päiväsaanti (ADI) tai akuutin altistumisen viiteannos (ARfD) olisivat vaarassa ylittyä. Joissakin tapauksissa elintarviketurvallisuusviranomainen katsoi, että jäämien enimmäismäärän on oltava arvioinnista vastaavan jäsenvaltion ehdottamaa korkeampi. Näissä tapauksissa on aiheellista sallia korkeampi jäämien enimmäismäärä elintarviketurvallisuusviranomaisen ehdotuksen mukaisesti silloin kun elintarviketurvallisuusviranomainen piti kyseistä jäämien enimmäismäärää turvallisena. Joissakin tapauksissa elintarviketurvallisuusviranomainen katsoi, että arvioinnista vastaavan jäsenvaltion ehdotusta alhaisempi jäämien enimmäismäärä on riittävä. Näissä tapauksissa on aiheellista vahvistaa alhaisempi jäämien enimmäismäärä.

(8) Elintarviketurvallisuusviranomainen arvioi asetuksen (EY) N:o 396/2005 12 artiklan 2 kohdan mukaisesti etefonia (4) koskevan voimassa olevan jäämien enimmäismäärän ja totesi, että jäämien enimmäismäärää voidaan nostaa 12 kasvin osalta voimassa olevien CXL:ien huomioon ottamiseksi.

(9) Fenitrotionin osalta viljakasveja koskevien jäämien enimmäismäärien voimassaolo päättyi 1 päivänä kesäkuuta 2009. Selkeyden vuoksi asetuksessa (EY) N:o 396/2005 on aiheellista ilmoittaa kyseisen torjunta-aineen analyysiherkkyyden alaraja viljakasvien osalta.

(10) Rikkiä koskevassa lausunnossaan (5) elintarviketurvallisuusviranomainen suositteli, että kyseisen torjunta-aineen alhaisen toksisuuden vuoksi jäämien enimmäismääriä ei ole tarpeen vahvistaa. Kyseisen lausunnon huomioon ottamiseksi on aiheellista poistaa kyseisen torjunta-aineen voimassa olevat jäämien enimmäismäärät ja sisällyttää se asetuksen (EY) N:o 396/2005 liitteeseen IV.

(11) Elintarviketurvallisuusviranomaisen perusteltujen lausuntojen perusteella ja tarkasteltavana olevan asian kannalta merkitykselliset tekijät huomioon ottaen aiheelliset muutokset jäämien enimmäismääriin ovat asetuksen (EY) N:o 396/2005 5 artiklan 1 kohdan ja 14 artiklan 2 kohdan vaatimusten mukaiset.

(12) Codex Alimentarius -komissio hyväksyi 4 päivänä heinäkuuta 2009 atsoksistrobiinia, buprofetsiinia, kloroantraniiliprolia, kypermetriinia, flusilatsolia, imidaklopridia, lambda-syhalotriinia, mandipropamidia, metomyyliä, profenofossia, protiokonatsolia, spinetoramia, spirotetramaattia, tebukonatsolia, triadimefonia ja triadimenolia koskevat CXL:t. Nämä CXL:t olisi sisällytettävä asetukseen (EY) N:o 396/2005 jäämien enimmäismäärinä, lukuun ottamatta niitä CXL:iä, jotka eivät ole turvallisia tietylle kuluttajaryhmälle Euroopassa ja joista unionin esitti Codex Alimentarius -komissiolle varauman.

(13) Sen vuoksi asetusta (EY) N:o 396/2005 olisi muutettava.

(14) Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Muutetaan asetuksen (EY) N:o 396/2005 liitteet II, III ja IV tämän asetuksen liitteen mukaisesti.

2 artikla

Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

Etefonin jäämien enimmäismääriä sovelletaan 8 päivästä kesäkuuta 2010.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä toukokuuta 2010. Komission puolesta José Manuel BARROSO Puheenjohtaja

(1) EUVL L 70, 16.3.2005, s. 1.

(2) EYVL L 230, 19.8.1991, s. 1.

(3) EFSAn tieteelliset raportit löytyvät osoitteesta http://www.efsa.europa.eu:

Reasoned opinion of EFSA prepared by the Pesticides Unit (PRAPeR) on the modification of the existing MRLs for aminopyralid in bovine kidney, EFSA Scientific Report (2009) 302, 1.

Reasoned opinion of EFSA prepared by the Pesticides Unit (PRAPeR) on the modification of existing MRL for azoxystrobin in swedes, EFSA Journal 2009; 7(9):1308.

Reasoned opinion of EFSA prepared by the Pesticides Unit (PRAPeR) on the modification of the existing MRLs for cyprodinil in celeriac, EFSA Scientific Report (2009) 325.

Reasoned opinion of EFSA prepared by the Pesticides Unit (PRAPeR) on the modification of the existing MRLs for difenoconazole in leafy vegetables, EFSA Scientific Report (2009) 337.

Reasoned opinion of EFSA prepared by the Pesticides Unit (PRAPeR) on the modification of the existing MRLs for indoxacarb in cherries and sugar beet, EFSA Scientific Report (2009) 324.

Reasoned opinion of EFSA prepared by the Pesticides Unit (PRAPeR) on the modification of the residue definition for isoxaflutole, EFSA Scientific Report (2009) 323.

Reasoned opinion of EFSA prepared by the Pesticides Unit (PRAPeR) on the modification of the existing MRLs for fosetyl-Al on radishes, EFSA Journal 2009; 7(9):1313.

Reasoned opinion of EFSA prepared by the Pesticides Unit on the modification of the existing MRLs for lambda-cyhalothrin, EFSA Scientific Report (2009) 226 ja 330.

Reasoned opinion of EFSA prepared by the Pesticides Unit (PRAPeR) on the modification of the existing MRLs for metazachlor on liver, EFSA Scientific Report (2009) 320.

Reasoned opinion of EFSA prepared by the Pesticides Unit on the modification of the existing MRLs for pyraclostrobin in courgettes, gherkins and beetroot, EFSA Scientific Report (2009) 342.

Reasoned opinion of EFSA prepared by the Pesticides Unit on the setting of an important tolerance for spinetoram on peach and apricot, EFSA Journal 2009; 7(9):1312.

Reasoned opinion of EFSA prepared by the Pesticides Unit (PRAPeR) on the modification of the existing MRLs for spirotetramat, EFSA Scientific Report (2009) 306.

Reasoned opinion of EFSA prepared by the Pesticides Unit (PRAPeR) on the modification of the existing MRLs for tebuconazole in mandarins and passion fruit, EFSA Scientific Report (2009) 1368.

Reasoned opinion of EFSA prepared by the Pesticides Unit (PRAPeR) on the modification of the existing MRLs for thiacloprid, EFSA Scientific Report (2009) 307.

Reasoned opinion of EFSA prepared by the Pesticides Unit (PRAPeR) on the modification of the existing MRLs for trifloxystrobin in various crops, EFSA Scientific Report (2008) 314.

(4) Reasoned Opinion Review of existing MRLs for ethephon, EFSA Journal 2009; 7(10):1347.

(5) Conclusion on pesticide peer review regarding the risk assessment of the active substance sulfur, EFSA Scientific Report (2008) 221.